આ ઘટના હમીરપુર જિલ્લાના મૌદહા પોલીસ સ્ટેશન વિસ્તારની છે. પોલીસે આ યુવતી નેહા (નામ બદલેલ છે)ની બુધવારે મોડી રાતે ધરપકડ કરી હતી. પૂછપરછમાં તેણે જણાવ્યું હતું કે હું અશોકને છેલ્લાં આઠ વર્ષથી ઓળખતી હતી. લોકો વાત કરે છે કે હું લગ્નમંડપમાં ગન લઈને ગઈ હતી એ વાત બકવાસ છે. હું કોઈ ગન-બન લઈને ગઈ ન હતી. મારી સાથે અશોકનો મિત્ર રાહુલ પણ હતો. ત્યાં પહોંચ્યા બાદ અમે જોતાં હતાં કે અશોક ક્યાં છે, જ્યારે તે મળ્યો નહીં તો અમે ત્યાં ઉપસ્થિત બાળકોને અશોક અંગે પૂછ્યું હતું.